West Coast Choppers

West Coast Choppers er et amerikansk selskap som driver med spesialbygging av motorsykler (choppere) på Long Beach i California.

Selskapet ble startet av den senere TV-personligheten Jesse G. James i 1992, i morens garasje. Selskapet ekspanderte fort og flyttet til nye og større lokaler. Blant kundene er kjendisene Shaquille O'Neal, Keanu Reeves, Kid Rock, James Hetfield (Metallica), Tyson Beckford, og The Undertaker. Selskapet har fått mye profilering via flere TV-serier som administrerende direktør Jesse James har deltatt i, som Motorcycle Mania, Monster Garage, History of the Chopper, Iraq Confidential with Jesse James og Green Scream,  og Jesse James is a Dead Man.

Selskapet har en stor kolleksjon med promoteringsartikler, som caps, T-skjorter, gensere osv. I 2001 ble artiklene forbudt på Simi Valley Unified School District i California, grunnet bruk av jernkorset i logoen.

 Eksterne lenker 


Kategori:Industriselskaper fra USA
Kategori:Motorsykkelprodusenter
Kategori:Selskaper etablert i 1992